Minu vaatlus algas 29. mail, kui me Gerdiga osalesime hotellis Salzburg toimunud meediakoolitusel. Gerdil oli nagu ikka kaasas kohustuslikud elemendid: läpakas, mille ta kohe maha istudes kotist välja urgitses, must juuksekumm, millega oma kiharaid vajadusel kinni panna ning paks märkmik, kuhu võimalusel uusi kohtumisi kiiresti üles märkida. Selle asemel, et koolitust nautida, surfas Gerd netis, vestles e-posti teel aktiivselt erakonna peasekretäriga,  lobises msn-is oma "naistega" , määras kokku neljapäevaks raadiosaate lindistuse, täiendas oma blogi (www.gerdtarand.eu) ning vahetavahel heitis kahtlaseid pilke. Gerdi õnnestus tabada ka naeratamas.